news_article: Jokerit ja KalPa edelleen tasavahvoja
  Helsinki, 11. 11. (STT)
  Helsingin Jokerit ja kuopiolainen Kalevan Pallo ovat tällä kaudella kohdanneet kahdesti. Kummallakin kerralla on tuloksena ollut tasapeli. Lauantaina pääkaupungissa tuli numeroiksi 2—2 (0—0, 0—1, 2—1, 0—0).
  Jokerit aloitti rajulla vauhdilla. Helsinkiläiset pyörittivät KalPaa mielin määrin ja ottelusta kehittyi kaksintaistelu isäntien ja kuopiolaismaalivahti Pasi Kuivalaisen välillä. Savolainen veti pitemmän korren joka kerta.
  Jatkossa Jokerien vauhti laski, kun taas vieraitten luistin kulki kepeämmin; pelistä tuli tasaisempaa. Kuopiolaiset käyttivät paikkansa isäntien maalivahdin Marko Rantasen edessä tarkasti hyväkseen. KalPan tshekki Petr Korinek teki kolmannen erän alussa numeroiksi jo 0—2 karattuaan Otakar Janeckylta alivoimalla läpiajoon.
  Jokerit laukoivat kiekkoa epätoivoisesti päin Kuivalaista ja helsinkiläisittäin tilanne näytti pahalta, kunnes 53. minuutilla puolustajat Janne Niinimaa ja Kari Martikainen pyssyttivät kumilaatan verkkoon. Jatkoajalla kummallakin joukkueella oli mahdollisuus voittoon, mutta pisteet jaettiin.
  KalPan parhaita olivat Kuivalainen ja ykkösketju Korinek—Pekka Tirkkonen—Janne Kekäläinen. Jokerien tasaisesta ryhmästä erottuivat Niinimaa ja Rantanen.
  Kuopiolaisvalmentaja Anatoli Bogdanov arvosti tasapeliä.
  — Tämä on tärkeä piste, arvokkaampi kuin edellisestä tasapelistämme saatu. Pelisuunnitelmaamme kuului voimakas luistelu ja karvauksemme olikin liikkuvaa. Ikävä kyllä niin linjatuomarit (Kari-Pekka Tarko ja Pertti Lundberg) kuin päätuomarikaan (Marko Lepaus) eivät olleet samaa tasoa kuin ottelu. Jokerit nousivat kulmakahinoista jatkuvasti mailalla screenejään auttaen.
  Jokeriluotsi Hannu Aravirta oli tyytyväinen pelaajiinsa.
  — KalPa oli erinomainen, etenkin puolustuksessa. Pelasimme ilman riskiä niin kauan kuin ottelu oli maaliton ja sitten saimme hyviä mylläköitä aikaan varsinaisen peliajan viimeisenä kymmenenä minuuttina. Erikoiskiitoksen ansaitsee maalivahti Rantanen, hän on mennyt lujasti eteenpäin. (STT)
  -amm-
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events.event_type: game result penalty penalty penalty goal penalty penalty penalty penalty goal penalty penalty goal goal penalty penalty penalty saves saves
events.text: Helsingin Jokerien ja kuopiolaisen Kalevan Pallon kohtaamisessa tuli numeroiksi 2—2 (0—0, 0—1, 2—1, 0—0). KalPan Petr Korinek teki kolmannen erän alussa alivoimalla numeroiksi jo 0—2. 53. minuutilla helsinkiläisten Janne Niinimaa ja Kari Martikainen pyssyttivät kumilaatan verkkoon. E13 Isäntien maalivahti Marko Rantanen oli kiekon tiellä 23 kertaa. Kuopiolaismaalivahti Pasi Kuivalaiseen pysähtyi peräti 46 kiekkoa.
events.home_team: Jokerit
events.guest_team: KalPa
events.score: 2–2 0–1 0–2 1–2 2–2
events.periods: 0–0 0–1 0–0 0–0
events.features: short-handed
events.features: power play
events.player: Jarkko Glad Jukka Penttinen Pasi Kemppainen Ivan Vlzek Mika Konttila Petr Korinek Janne Niinimaa Tommi Varjonen Petr Korinek Janne Niinimaa Mika Laaksonen Janne Niinimaa Kari Martikainen Mika Strömberg Mika Konttila Pasi Kuivalainen Marko Rantanen Pasi
events.assist: Pekka Tirkkonen Janne Kekäläinen
events.assist: Janne Kekäläinen Jarno Kultanen
events.assist: Jari Lindroos
events.team: guest home guest guest guest guest home guest guest home guest home home home guest guest home guest
events.team_name: KalPa Jokerit KalPa KalPa KalPa KalPa Jokerit KalPa KalPa Jokerit KalPa Jokerit Jokerit Jokerit KalPa KalPa Jokerit Kuivalainen
events.time: 19.41 23.48 24.38 29.34 32.0 33.4 34.56 39.4 41.12 42.06 50.16 52.02 52.27 53.09 53.57 57.5
events.penalty_minutes: 2 2 2 2 2 2 2 2 2 2 2 2
events.saves: 23 46